22/10/2020 | Administración LocalMunicipal
Cabanas
Persoal

ANUNCIO Bases convocatoria creación dunha bolsa de traballo para a provisión con carácter temporal de traballadores/as sociais no concello de Cabanas Por Resolución da Alcaldía 1186/2020, de data 16 de outubro, procedeuse á aprobación das bases que rexerán a convocatoria para a creación dunha bolsa de traballo para a provisión con carácter temporal de traballadores/as sociais no concello de Cabanas, sendo as que a continuación se reproducen: BASES REGULADORAS PARA A CREACIÓN DUNHA BOLSA DE TRABALLO PARA A PROVISIÓN CON CARÁCTER TEMPORAL DE TRABALLADORES/AS SOCIAIS NO CONCELLO DE CABANAS Primeira.–Obxecto. As presentes bases teñen por obxecto regular o procedemento de selección para a creación dunha bolsa de traballo que sirva para a cobertura das necesidades que se produzan no posto de traballo de Traballador/a Social, en réxime laboral temporal, en función do que dispoñan os instrumentos municipais de ordenación de recursos humanos. O procedemento regulado nestas bases será a única vía de selección de persoal de carácter temporal dentro do perfil profesional sinalado. Segunda.–Supostos de aplicación. Os postos vacantes que poderán ser cubertos mediante un/unha candidato/candidata que formen parte da bolsa de traballo será aqueles que se produzan como consecuencia dalgún dos supostos seguintes:  Substitución transitoria dos titulares nos casos en que estean en situación de excedencia ou suspensión de contrato.  Exceso ou acumulación de tarefas na actividade normal do servizo. A relación laboral extinguirase:  Pola reincorporación do/a traballador/a titular do posto.  Por finalización da causa que o orixinou.  Por calquera outra causa que finalice a relación laboral/do/a substituto/a  No prazo máximo improrrogable de dous anos. Terceira.–Lexislación aplicable.  Lei 7/1985, do 2 de abril, reguladora das Bases de Réxime Local.  Real Decreto lexislativo 781/1986, do 18 de abril, polo que apróbase o texto refundido das disposicións legais vixentes en materia de Réxime Local.  Texto refundido da Lei do Estatuto Básico do Empregado Público, aprobado por Real Decreto lexislativo 5/2015, do 30 de outubro.  Lei 2/2015, do 29 de abril, do emprego público de Galicia.  Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores Cuarta.–Condicións laborais. A categoría profesional do posto vacante a cubrir é o de traballador/a social, grupo de cotización 2. O salario a percibir será o marcado polo artigo 39 do convenio colectivo do persoal laboral establecido na Relación de Postos de Traballo do Concello de Cabanas, coas actualizacións da Lei de Orzamentos Xerais do Estado e normativa equivalente. A xornada ordinaria de traballo semanal é de 37,50 horas. Quinta.–Requisitos que deben cumprir os aspirantes. Para ser admitidos á realización das probas selectivas, os aspirantes deberán reunir os seguintes requisitos referidos ao último día de prazo de presentación de instancias e mantelos ata o momento da formalización do correspondente contrato de traballo ou toma de posesión: 1. Ter a nacionalidade española. Tamén poderán participar nestas probas os nacionais doutros Estados nos termos do artigo 52 da Lei 2/2015, do 29 de abril, de emprego público de Galicia.2. Non padecer nin estar afectado por limitación física ou psíquica que sexa incompatible co desenrolo das correspondentes funcións.3. Ter cumpridos os dezaseis anos de idade e non exceder da idade máxima de xubilación forzosa.4. Non ter sido separado do servizo ou despedido mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores.5. En cumprimento do disposto no artigo 13.5 da Lei Orgánica 1/1996, de Protección Xurídica do Menor, non ter sido condenado por sentenza firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos.6. Carné de conducir B.7. Estar en posesión do Diplomatura universitaria en Traballo Social, Grao en Traballo Social ou equivalente. No caso de titulacións obtidas no estranxeiro se deberá estar en posesión da correspondente convalidación ou da credencial que o acredite, no seu caso, a homologación. Sexta.–Solicitudes e lista de persoas admitidas. No prazo de SETE días naturais dende o día seguinte á publicación destas bases no Boletín Oficial da Provincia, as persoas que desexen participar neste proceso selectivo deberán solicitalo mediante instancia dirixida ao Alcalde Presidente do Concello, na que manifesten, ademais dos datos persoais e o enderezo, a denominación do posto de traballo ao que optan e que reúnen todos e cada un dos requisitos desta convocatoria. A participación no proceso selectivo significa a aceptación tácita das bases da convocatoria. As solicitudes poderán presentarse no Rexistro Xeral do Concello de Cabanas, en horario de 09.00 a 14.00 horas, na sede electrónica municipal ou en calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. No caso de que a instancia non se presente directamente no Rexistro Municipal ou sede electrónica do Concello de Cabanas, a persoa aspirante deberá dirixir, dentro do prazo de presentación de solicitudes, por correo electrónico á dirección rexistro@cabanas. gal, copia simple dixitalizada da instancia na que figure a data de presentación no rexistro correspondente, aos efectos de que poda ser incluído na relación de persoas admitidas. A publicación do resto de actuacións do proceso selectivo farase a través da sede electrónica municipal:. Á solicitude acompañarase a seguinte documentación:  Documento Nacional de Identidade ou documento equivalente.  Informe de vida laboral actualizado expedido pola Tesourería Xeral de la Seguridade Social, con expresión do grupo de cotización e dos períodos cotizados (no caso de que se alegue experiencia laboral).  Para acreditar a experiencia laboral no sector público, certificado de servizos prestados ou contrato laboral, con indicación da especialidade e categoría profesional, data de inicio e finalización.  Para acreditar a experiencia laboral no sector privado e por conta allea, será necesario presentar os contratos de traballo nos que conste a categoría profesional e especialidade dos postos desempeñados. En caso de omitirse a categoría laboral no contrato estarase ao grupo de cotización que figure no informe de vida laboral.  Título de CELGA 4 ou superior (de non constar na solicitude, o aspirante deberá acreditar o coñecemento da lingua galega na forma prevista na base sexta).  Título académico a que se refire a cláusula quinta.  Permiso habilitante para conducir B. As solicitudes presentadas deberán incorporar a documentación orixinal ou copia autenticada. Se a solicitude se realiza nas oficinas de asistencia en materia de rexistros das Administracións Públicas, o funcionario de Rexistro procederá á expedición dunha copia electrónica auténtica da documentación orixinal ou copia autenticada aportada, nos termos previstos nos artigos 16.5 e 27 da Lei 39/2015, do 1 de outubro. Unha vez dixitalizada, será devolta instantaneamente á persoa aspirante. No caso de presentar a documentación a través da sede electrónica municipal, a documentación achegada será cotexada, no seu caso, cando o Tribunal o estime procedente. A participación neste proceso implica a aceptación íntegra das presentes bases, con autorización expresa para o tratamento dos datos persoais, incluída a publicación de resultados, para os fins que pretende esta bolsa. Se, en calquera momento do proceso selectivo, se constata que a persoa aspirante incorreu en falsidade na documentación aportada ou na declaración na que asegura estar en posesión de determinada documentación, o órgano competente procederá á súa exclusión do proceso selectivo. Sétima.–Tribunal Cualificador. Os membros do tribunal cualificador serán designados pola alcaldía, respectando o disposto no artigo 60 do Real Decreto 5/2015 e Lei 2/2015, de Emprego Público de Galicia. Estará constituído polo/a Presidente/a, Secretario/a, e tres vogais de entre persoal funcionario de carreira ou persoal laboral fixo, debendo designarse o mesmo número de suplentes. A composición do Tribunal cualificador publicarase no momento de aprobación da relación definitiva de persoas admitidas. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, de Réxime Xurídico do Sector Público. Igualmente, as persoas aspirantes poderán recusar ós membros do Tribunal cando concorra algunha das circunstancias a que se refire o parágrafo anterior no prazo de dez días desde a publicación da súa composición. O Tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do/a Presidente/a e do/a Secretario/a. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Aos efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. Contra os actos e decisións do Tribunal Cualificador, incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Alcalde, sen prexuízo da interposición de calquera outro recurso que se estime oportuno. Oitava.–Relación de persoas admitidas. Expirado o prazo de presentación de instancias, a Alcaldía ditará resolución aprobando a lista provisional de persoas admitidas e excluídas, que será publicada na sede electrónica municipal, outorgando un prazo de dous días hábiles a efecto de presentación de reclamacións e/ou alegacións oportunas. Rematado o prazo outorgado para a presentación de alegacións e ou reclamacións, a Alcaldía ditará resolución aprobando a listas definitiva de persoas admitidas e excluídas, que será publicada na sede electrónica municipal, indicando a data de inicio do proceso selectivo. Novena.–Proceso selectivo. O proceso selectivo para a constitución da Bolsa de Traballo desenvolverase mediante o procedemento de concurso-oposición.1. Fase de oposición. Puntuación máxima 60 puntos. A fase de oposición terá carácter eliminatorio, e realizarase con carácter previo ao concurso. * Primeiro exercicio. Proba de coñecementos. Puntuación máxima 30 puntos. Exercicio obrigatorio e eliminatorio. Consistirá en contestar por escrito un cuestionario de 30 preguntas tipo test, con catro respostas alternativas por pregunta, nun tempo de sesenta minutos, en relación co temario xeral e específico reproducido no Anexo I. Neste exercicio cada resposta correcta avaliarase con 1 punto. As respostas incorrectas e as preguntas non contestadas non puntuarán nin restarán. * Segundo exercicio. Proba práctica. Puntuación máxima 30 puntos. Exercicio de carácter obrigatorio e eliminatorio. Consistirá na resolución dun ou varios supostos prácticos relacionados co contido do programa, no tempo que determine o tribunal. Neste exercicio valorarase a capacidade de análise e a aplicación razoada dos coñecementos teóricos e á resolución dos problemas prácticos presentados. * Proba de coñecemento da lingua galega. Exercicio de carácter obrigatorio e eliminatorio. Consistirá na tradución, sen dicionario, dun texto proposto previamente polo tribunal, do castelán ao galego, ou do galego ao castelán, nun tempo máximo de media hora. Esta proba cualificarase como APTO/A ou NON APTO/A. Estarán exentos de realizar este exercicio os aspirantes que acrediten posuír no día de finalización do prazo de presentación de solicitudes o CELGA 4, ou equivalente, debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG n.º 146, do 30 de xullo de 2007.2. Fase de concurso. Puntuación máxima 40 puntos. A fase de concurso non será eliminatoria. – Experiencia profesional (máximo 30 puntos). Por servizos prestados como Traballador/a Social, en réxime laboral ou funcionarial, en calquera entidade do sector público ou na empresa privada. A experiencia valorarase: *Por cada mes de traballo a xornada competa na Administración Local: 0,25 puntos. *Por cada mes de traballo a xornada completa noutras administracións públicas: 0,20 puntos. *Por cada mes de traballo a xornada completa na empresa privada: 0,15 puntos. Soamente se valorarán os meses completos, descartándose as fraccións. En caso de xornadas a tempo parcial serán avaliadas de xeito proporcional. – Cursos de formación e perfeccionamento (máximo 10 puntos). Non se valorarán os cursos que non acrediten as horas de duración. Así mesmo non se valorarán os curas inferiores a 20 horas lectivas e os diplomas relativos a xornadas, seminarios, simposios e similares. Valoraranse os cursos especializados e/ou específicos relacionados coas funcións propias da praza obxecto da convocatoria e que foran convocados, impartidos ou homologados polas Administracións Públicas ou Universidades. A valoración realizarase aténdose ao baremo seguinte: – De duración de 20 a 50 horas: 0,20 puntos. – De duración de 50 a 100 horas: 0,30 puntos. – De duración de 101 a 150 horas: 0,50 puntos. – De duración de 151 a 200 horas: 0,75 puntos. – De duración de 201 a 300 horas: 1 punto. – De duración de 301 a 500 horas: 2 puntos. – De duración superior a 500 horas: 5 puntos. Décima.–Comezo e desenvolvemento das probas. A data e hora na que deberá constituírse o Tribunal Cualificador, aos efectos de valoración do concurso e elaboración das probas, será determinada por resolución da Alcaldía, xuntamente coa aprobación da lista definitiva de admitidos e a data da celebración das probas da fase de oposición, publicándose na sede electrónica municipal. As persoas aspirantes serán convocados para as probas en chamamento único, quedando decaídos no seu dereito os/as opositores que non compareceran a realizalas, salvo os casos debidamente xustificados, que serán resoltos motivadamente polo Tribunal Cualificador. As persoas aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal Cualificador. En calquera momento o Tribunal poderá requirir aos/as opositores para que acrediten a súa identidade. Décimo primeira.–Relación de aprobados/as. Unha vez establecida a cualificación final do proceso selectivo, o Tribunal Cualificador fará pública na sede electrónica a relación de aspirantes que superasen o proceso selectivo. A orde dos/as aspirantes aprobados/as establecerase de maior a menor puntuación final. Establécense os seguintes criterios de desempate, que deberán aplicarse pola orde na que se enuncian: a) Darase prioridade os/as que obteñan maior puntuación no segundo exercicio. b) En caso de igualdade de puntuación no apartado anterior, terán prioridade aqueles aspirantes que obteñan maior puntuación por experiencia laboral polos servizos prestados nos últimos cinco anos. c) De seguir existindo empate, resolverase por sorteo. O Tribunal de selección elevará a dita relación, xunto coas actas dos procesos selectivos, á Alcaldía co obxecto de proceder á formación da correspondente bolsa de traballo. Décimo segunda.–Formación da bolsa de traballo. As persoas aspirantes que superasen o proceso selectivo presentarán dentro do prazo de tres días hábiles, contados a partir da publicación do resultado da selección e en todo caso, previo a firma do correspondente contrato ou toma de posesión, os documentos acreditativos dos requisitos esixidos na convocatoria e que non presentasen xunto coa solicitude. Os que, dentro do prazo indicado, e salvo os casos de forza maior, non presentasen a documentación ou desta se deducise que carecen dalgún dos requisitos esixidos, non poderán formar parte da bolsa de traballo, polo que quedarán anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. Unha vez transcorrido dito prazo, a Alcaldía ditará unha resolución constituíndo a bolsa de emprego pola orde de puntuación obtida no proceso selectivo. Décimo terceira.–Funcionamento da bolsa de traballo. A. Chamamento dos/das aspirantes. Cando as necesidades do servizo así o requiran e, en calquera dos supostos aos que se refiren estas bases, procederase ao chamamento de candidatos/as da bolsa de traballo, polo medio preferente que indique a persoa candidata na instancia de solicitude, segundo as seguintes regras: O/a aspirante chamado disporá, como regra xeral, dun día hábil dende a recepción para aceptar ou rexeitar a oferta. En caso de rexeitar a oferta, o/a candidato/a deberá acreditar motivos xustificados que imposibiliten a aceptación para manterse na bolsa. Consideraranse motivos xustificados: a) Enfermidade do/a candidato/a que lle impida o desenvolvemento do posto de traballo, sempre que sexan debidamente acreditadas mediante certificado médico. b) Maternidade ou paternidade, dentro do período legalmente establecido para o desfrute do permiso debido a dita situación. c) As contratacións noutra empresa ou administración. d) Alta no réxime de autónomos. e) Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que realizase a oferta ou prodúcese a incorporación. No caso de que se requira a incorporación do persoal de maneira urxente, é dicir, con anterioridade ao transcurso das vinte catro horas ás que refírese o apartado anterior, o chamamento realizarse de forma telefónica. De non ser localizado/a o/a primeiro/a candidato/a dispoñible da lista procederase a chamar aos/as seguintes candidato/as. Nestes casos, a falta de contestación telefónica dun/dunha candidato /a da lista para a súa incorporación non será considerada como renuncia, conservando a súa posición na bolsa para futuros chamamentos. En todos os casos deberá deixarse constancia no expediente administrativo da falta de contestación ou daquelas circunstancias que impediron o nomeamento da persoa chamada. B) Suspensión de chamamentos. Aqueles aspirantes que se atopen nalgunha das situacións que constitúen motivos xustificados para non aceptar chamamentos poderán solicitar a súa suspensión temporal. A solicitude irá acompañada da documentación xustificativa da concorrencia da situación que proceda. Mentres se manteña a suspensión, os aspirantes non serán chamados para a súa contratación pero conservarán a súa posición na bolsa de emprego. A suspensión será levantada cando o/a aspirante comunique o cese da situación que a motivou. C) Causas de exclusión das bolsas de traballo. A exclusión dun/dunha aspirante da bolsa de traballo producirase por algunha das seguintes causas: a) Solicitude expresa. b) Rexeitamento do nomeamento adecuado por causa non xustificada. c) Non tomar posesión ou non asinar o contrato laboral dentro do prazo habilitado a tal efecto trala aceptación da oferta por causa no xustificada. d) Por ser sancionado/a, con carácter firme, por unha falta tipificada como grave ou moi grave. Décimo cuarta.–Nomeamento e formalización do contrato. O/a traballador/a poderá ser obxecto de recoñecemento médico previo a fin de comprobar a veracidade da declaración xurada prevista na base décima no relativo á aptitude física e psíquica para desenrolar as funcións do posto. Nomeamento Obtida a conformidade do/a interesado/a chamado/a, o órgano competente procederá a ditar resolución de nomeamento, que será debidamente notificada. Sinatura do contrato laboral A sinatura do contrato deberá realizarse no prazo máximo de cinco días dende a notificación da resolución de nomeamento. Décimo quinta.–Vixencia da bolsa. A bolsa de traballo resultante do proceso de selección regulado nestas bases estarán vixentes ata a posta en marcha dun novo proceso que as substitúa. Sen prexuízo do anterior, entenderase que esta bolsa perde a súa vixencia transcorridos cinco anos dende a data da súa constitución. ANEXO I TEMARIO PRIMEIRA PARTE: 1. A Constitución Española de 1978: estrutura e principios xerais. A reforma da Constitución. O Tribunal Constitucional. A organización territorial do Estado. O poder lexislativo e as Cortes Xerais. O poder executivo e órganos de goberno do Estado. O poder xudicial.2. Dereitos e deberes fundamentais dos españois. Garantías dos dereitos fundamentais e das liberdades públicas. A suspensión dos dereitos e liberdades.3. As Comunidades Autónomas na Constitución Española de 1978. A Comunidade Autónoma de Galicia. Competencias. O Estatuto de Autonomía de Galicia.4. O acto administrativo. Concepto, clases e elementos. A eficacia dos actos administrativos. O principio de autotutela declarativa. A notificación: contido, prazo e práctica. A publicación.5. Os interesados no procedemento administrativo. O procedemento administrativo: concepto e clases. Os principios xerais do procedemento administrativo. As normas reguladoras. Dimensión temporal do procedemento administrativo: días hábiles e cómputo de prazos. A recepción e rexistro de documentos.6. Fases do procedemento administrativo xeral. Especial incidencia sobre as diferentes maneiras de terminación do mesmo. O silencio administrativo.7. Os recursos administrativos. Principios xerais, clases, tramitación, prazos e efectos do silencio administrativo.8. A executoriedade dos actos administrativos. A execución forzosa. Medios de execución forzosa.9. O réxime local. Evolución. A Carta Europea de autonomía local. A autonomía local: significado, contido e límites.10. O municipio: Concepto, elementos e competencias. Competencias propias, compartidas e delegadas. Os servizos mínimos. A organización municipal dos Concellos.11. A potestade regulamentaria das entidades locais: Principios xerais.12. O persoal ao servizo das entidades locais: Clases e réxime xurídico. Dereitos e deberes do persoal. Situacións administrativas. Retribucións. Licencias e permisos. Incompatibilidades.13. Prevención de riscos laborais: marco legal e desenvolvemento normativo da prevención de riscos.14. Os contratos do Sector Público: regulación e ámbitos de aplicación. Delimitación dos tipos contractuais. Contratos menores. O órgano de contratación: Especial referencia á administración local.15. A Lei Orgánica 3/2018, do 5 de decembro, de Protección de Datos Persoais e garantía dos dereitos dixitais. SEGUNDA PARTE: 16. A acción social. Concepto e etapas históricas. Política Social. Estado de benestar.17. Os servizos sociais e a política social na Unión Europea.18. Os servizos sociais na actualidade. Marco legal: Constitución Española.19. Os servizos sociais no ámbito local: Competencias das entidades locais en materia de servizos sociais segundo a Lei 7/1985 de 2 de abril, reguladora das bases do réxime local.20. Marco competencial autonómico dos servizos sociais: Lei de servizos sociais de Galicia.21. Convenio programa para o desenvolvemento de prestacións básicas de servizos sociais nas corporacións locais. Principios xerais do Plan Concertado.22. Plan Concertado I. Fundamentos e obxectivos do programa de información e orientación social.23. Plan Concertado II. O programa de apoio á unidade convivencia: A prestación de axuda no Fogar. A ordenanza municipal do Servizo de Axuda no Fogar de Ortigueira. A teleasistencia.24. Plan Concertado III. O programa de apoio á unidade de convivencia. A intervención sociofamiliar.25. A abordaxe das situacións de emerxencia desde a atención primaria. Axudas específicas: Definición e requisitos.26. O sistema español de Seguridade Social: Pensións contributivas. Pensións non contributivas. O Ingreso Mínimo Vital.27. Axudas de inclusión social reguladas na lei galega de inclusión social.28. O Decreto 14/2019, do 31 de xaneiro, de desenvolvemento da lei galega de inclusión social de Galicia.29. Prestacións económicas da RISGA. Os proxectos de inserción e os diferentes tramos. Tramitación común e tramitación prioritaria ou abreviada. Modificación, suspensión e extinción da RISGA.30. O traballo social como disciplina. Perfil profesional do/a traballador/a social. Funcións e competencias.31. Metodoloxía do traballo social. Concepto e bases. Niveis de actuación.32. Técnicas e instrumentos empregados no traballo social.33. O traballador social como membro dun equipo interdisciplinar. Deontoloxía do Traballo Social e ética profesional.34. A planificación no traballo social. Elaboración de programas e proxectos sociais.35. Traballo social comunitario. Metodoloxía da intervención.36. O informe social.37. A Lei de dependencia da Comunidade autónoma de Galicia: Fundamentos, recursos, tramitación, avaliación e seguimento.38. Deseño, implementación e planificación dos programas propios de desenvolvemento da Lei de dependencia da Comunidade autónoma de Galicia.39. O servizo de axuda a domicilio no ámbito local.40. A Lei 39/2006, de promoción da autonomía persoal e atención a persoas en situación de dependencia.41. Actuacións en situación de desprotección social do menor e medidas de protección.42. A historia social única electrónica (HUSE). 43. Colectivos específicos: os menores. O papel dos Servizos Sociais de atención primaria. Recursos e programas coa infancia e a adolescencia.44. Colectivos específicos: o papel do traballador social na atención á muller no ámbito municipal.45. Colectivos específicos: a violencia doméstica. Recursos e programas. A violencia de xénero.46. Colectivos específicos: a situación das minorías étnicas. Características, necesidades e recursos.47. Necesidades e recursos para a atención a persoas con discapacidade.48. Colectivos específicos: As persoas maiores. Aspectos sociais do envellecemento. Necesidades sociais. Recursos. Servizos de apoio. O programa para persoas maiores do rural.49. A intervención do traballador social na coordinación de recursos e servizos para a atención ás persoas maiores. Niveis de intervención.50. A cooperación ao desenvolvemento. O Fondo Galego de Cooperación e Solidariedade. Programas. TERCEIRO.–Publicar o texto íntegro das bases reguladoras no Boletín Oficial da Provincia e na sede electrónica deste Concello. CUARTO.–Dar traslado ao Pleno corporativo na vindeira sesión que se celebre. Cabanas, 16 de outubro do 2020. O alcalde Carlos Ladra Brage